《长亭怨慢·逸兄避暑匡山，予以事不克偕往，挥汗谱寄》
清代·魏元戴

叹依旧、倚天青嶂。著个诗人，层云胸荡。卧稳松阴，香炉烟紫足供养。

多情五老，一笑苍颜无恙。听瀑布寒泉，更涤尽、烦襟千丈。

秋爽。料西风、尚未吹送，摩诃池上。银河纵挽，洗不了、黄茅余瘴。

恨平生、短艇烟波，竟未许、云山策杖。笑成岭成峰，输与坡仙孤唱。

作者简介：1867-1929，南昌县人。光绪二十九年进士，考功郎。